b'\n_START_ARTICLE_\nESTUDENT\n_START_PARAGRAPH_\neSTUDENT je neprofitna studentska udruga nastala 2004. godine inicijativom proaktivnih studenata i asistenata sa \xc5\xbeeljom da Udruga i njeni \xc4\x8dlanovi budu inicijatori promjena, steknu prakti\xc4\x8dno iskustvo i razviju mre\xc5\xbeu znanja. _NEWLINE_Udrugu danas \xc4\x8dine studenti mnogih sastavnica Sveu\xc4\x8dili\xc5\xa1ta u Zagrebu, broji preko 300 \xc4\x8dlanova, a svake godine iznova organizira preko dvadesetak projekata na kojima sudjeluje tisu\xc4\x87e studenata iz Hrvatske i regije._NEWLINE_Udrugu, projekte, radionice i inicijative vode sami studenti motivirani i voljni mijenjati okru\xc5\xbeenje u kojem \xc5\xbeive na bolje. Cilj eSTUDENTa je studentima pru\xc5\xbeiti dodatnu edukaciju kroz niz projekata, potpora te podizanje kvalitete studija. _NEWLINE_\xc4\x8clanstvo u udruzi_NEWLINE_eSTUDENT jednom godi\xc5\xa1nje, na po\xc4\x8detku akademske godine organizira pristupni proces. Prijaviti se mogu studenti sveu\xc4\x8dili\xc5\xa1nog preddiplomskog, dodiplomskog, diplomskog, integralnog preddiplomskog i diplomskog studija, stru\xc4\x8dnog ekvivalentnog studija ili visokih \xc5\xa1kola.  U\xc4\x8dlaniti se mogu svi studenti (redoviti i izvanredni) sa svih fakulteta koji su u mogu\xc4\x87nosti biti aktivni u Zagrebu. _NEWLINE_Svaki eSTUDENT na kraju akademske godine dobiva eSTUDENT certifikat koji dokazuje njegovo \xc4\x8dlanstvo i aktivnosti u Udruzi.\n_START_SECTION_\nGrupe unutar udruge\n_START_PARAGRAPH_\nU eSTUDENTu postoji 8 skupina koje se sastoje od jednog ili vi\xc5\xa1e timova.\n_START_SECTION_\nDru\xc5\xa1tveno odgovorno poslovanje\n_START_PARAGRAPH_\nTim za dru\xc5\xa1tveno odgovorno poslovanje (DOP) tijekom cijele akademske godine provodi niz projekata kojima poti\xc4\x8de studente, ali i zajednicu na humanitarnost, empatiju i prosocijalno pona\xc5\xa1anje. Organiziranjem razli\xc4\x8ditih projekata kao \xc5\xa1to su  jednodnevni izleti u domove/ustanove te humanitarnog malonogometnog turnira \xe2\x80\x9cKopa\xc4\x8dka solidarnosti\xe2\x80\x9d, \xc5\xbeele ostvariti pozitivan u\xc4\x8dinak na dru\xc5\xa1tvo te se osvrnuti na one skupine ljudi kojima je pomo\xc4\x87 najpotrebnija._NEWLINE_\xc4\x8clanovi ovog tima radom na projektima mogu ste\xc4\x87i vrlo vrijedna iskustva i poznanstva te nau\xc4\x8diti iznositi svoje ideje kako bi doprinijeli \xc5\xa1to boljem izvo\xc4\x91enju projekata. Osim toga, svi \xc4\x8dlanovi imaju priliku izravno komunicirati s partnerima te tako pobolj\xc5\xa1ati svoje komunikacijske, ali i organizacijske te druge poslovne vje\xc5\xa1tine._NEWLINE_Kultura i zdravlje_NEWLINE_Tim se bavi organiziranjem raznovrsnih radionica, predavanja i kulturnih manifestacija. Glavni  projekti koje rganiziraju su Mozak voli zdravo i Tjedan Afrike.\n_START_SECTION_\nPopularizacija znanosti\n_START_PARAGRAPH_\nGlavni projekt  tima je  Znanost za sve, a kao glavni  cilj imaju kroz edukativno-zabavne radionice objasniti i pribli\xc5\xbeiti znanstvene teme djeci poti\xc4\x8du\xc4\x87i ih na razmi\xc5\xa1ljanje, istra\xc5\xbeivanje i vlastitu kreativnost. Radionicama obilaze \xc5\xa1kole u Zagrebu i okolici te mnogobrojne znanstvene manifestacije na kojima dopiru do velikog broja djece i nastoje ve\xc4\x87 kod onih najmanjih pobuditi interes za znano\xc5\xa1\xc4\x87u. _NEWLINE_Rad na\xc5\xa1eg tima obuhva\xc4\x87a brojna znanstvena podru\xc4\x8dja; od biologije i kemije pa do robotike; stoga svaki \xc4\x8dlan ima priliku  kreativno se izraziti i realizirati vlastite ideje \xc4\x8dime mo\xc5\xbee pobolj\xc5\xa1ati postoje\xc4\x87e radionice, ali i oku\xc5\xa1ati se u stvaranju novih. Sve se odra\xc4\x91uje timskim radom i suradnjom uz me\xc4\x91usobno nadopunjavanje i podr\xc5\xa1ku.\n_START_SECTION_\nPoslovno savjetovanje\n_START_PARAGRAPH_\n\xc4\x8clanovi tima putem internih edukacija, radionica te suradnje s akademskom zajednicom i poslovnim sektorom stje\xc4\x8du vje\xc5\xa1tine strate\xc5\xa1kog, takti\xc4\x8dkog i operativnog planiranja koje im kasnije poma\xc5\xbeu u rje\xc5\xa1avanju poslovnih slu\xc4\x8dajeva. Ste\xc4\x8deno znanje poma\xc5\xbee im u rje\xc5\xa1avanju problema klijenata kojima se nude usluge besplatnog poslovnog savjetovanja u razli\xc4\x8ditim podru\xc4\x8djima poput financija, marketinga, menad\xc5\xbementa, revizije, odnosa s javno\xc5\xa1\xc4\x87u te drugih. Kako bi se istaknuli te postali prepoznatljivi djeluju kao \xe2\x80\x9eConsulting team URED\xe2\x80\x9c.  Nadalje, kroz organizaciju niza internih radionica, edukacija i predavanja \xc4\x8dlanovi dobivaju iskustvo u poslovnoj komunikaciji, organizaciji doga\xc4\x91aja i poslovnom pristupu rje\xc5\xa1avanja problema.\n_START_SECTION_\nRa\xc4\x8dunovodstvo i financije\n_START_PARAGRAPH_\nRa\xc4\x8dunovodstvo i financije je tim koji vodi brigu o novcu kojim raspola\xc5\xbee udruga. Odgovorni, precizni i marljivi \xc4\x8dlanovi tima bave se izradom bud\xc5\xbeeta, knji\xc5\xbeenjem ra\xc4\x8duna te sastavljanjem izvje\xc5\xa1taja. Tako\xc4\x91er organiziraju projekt \xe2\x80\x9eFinancial Week\xe2\x80\x9c u sklopu kojeg se odr\xc5\xbeavaju zanimljiva predavanja i radionice.\n_START_SECTION_\nInformacijske tehnologije (IT)\n_START_PARAGRAPH_\nIT je tim koji pru\xc5\xbea tehni\xc4\x8dku i informacijsku potporu cijeloj Udruzi. \xc4\x8clanovi  tima imaju priliku prisustvovati radionicama i predavanjima iz raznih podru\xc4\x8dja ra\xc4\x8dunarstva te se oku\xc5\xa1ati u izradi i odr\xc5\xbeavanju web aplikacija i ostalih programskih sustava koje udruga koristi. Osim programskih vje\xc5\xa1tina, usavr\xc5\xa1avaju i svoje komunikacijske i socijalne vje\xc5\xa1tine.\n_START_SECTION_\nSkupina ljudski potencijali\n_START_PARAGRAPH_\nDru\xc5\xbeenja_NEWLINE_Tim dru\xc5\xbeenja  brine o upoznavanju i povezivanju \xc4\x8dlanova kroz organizaciju Casual dru\xc5\xbeenja, Partya i Teambuidlinga. Atmosfera u Udruzi mora biti na najvi\xc5\xa1em nivou, a oni su tu da postave nove granice dobroga dru\xc5\xbeenja!_NEWLINE_Edukacije i treninzi_NEWLINE_Tim Edukacije i treninzi dio je Ljudskih potencijala u eSTUDENTu zadu\xc5\xbeen za interni prijenos znanja. Glavni zadatak im je pomo\xc4\x87i \xc4\x8dlanovima Udruge da vje\xc5\xbebaju i unapre\xc4\x91uju svoje vje\xc5\xa1tine prezentiranja i komuniciranja, upravljanja vremenom i sli\xc4\x8dno. \xc4\x8clanovi tima imaju prilika nau\xc4\x8diti vi\xc5\xa1e o tome \xc5\xa1to zna\xc4\x8de meke vje\xc5\xa1tine (soft skills) te raditi na njima i razvijati ih kroz dr\xc5\xbeanje interaktivnih edukacija za vi\xc5\xa1e od 300 studenata!_NEWLINE_Evaluacije_NEWLINE_S obzirom na to da \xc4\x8dlanovi \xc4\x8dine temelj Udruge,  zadatak tima je oslu\xc5\xa1kivati njihove potrebe i pratiti razvoj svakog pojedinog \xc4\x8dlana kroz dva sustava pra\xc4\x87enja, SUPRACH i SUPRAZ. Time poti\xc4\x8demo pozitivne promjene u Udruzi, u skladu s potrebama \xc4\x8dlanova. Osim toga, tim organizira edukativna predavanja i radionice, a kako bi svi bili obavije\xc5\xa1teni o doga\xc4\x91anjima i prilikama u Udruzi rade interni Newsletter te putem baze, vode ra\xc4\x8duna o svim aktivnostima na kojima \xc4\x8dlanovi imaju prilike sudjelovati.\n_START_SECTION_\nMarketing\n_START_PARAGRAPH_\nUloga tima je prezentacija svih projekata eSTUDENTa, ali i same Udruge na najbolji mogu\xc4\x87i na\xc4\x8din kroz splet offline i online kampanja. Radom u marketing timu \xc4\x8dlanovi dobivaju priliku razvijati vlastite ideje, voditi dru\xc5\xa1tvene mre\xc5\xbee s vi\xc5\xa1e tisu\xc4\x87a fanova te nau\xc4\x8diti funkcionirati u timu.\n_START_SECTION_\nMultimedija\n_START_PARAGRAPH_\nTim za multimediju odgovoran je za fotografiranje i snimanje svih doga\xc4\x91aja eSTUDENTa, od predavanja i radionica, do dru\xc5\xbeenja i izlazaka.\n_START_SECTION_\nVizualne komunikacije\n_START_PARAGRAPH_\nTim Vizualne komunikacije tijekom cijele godine oblikuje veliki broj raznih formata tiskanih i digitalnih promotivnih materijala kojima se Udruga i projekti predstavljaju javnosti i ciljanoj skupini na originalan i kreativan na\xc4\x8din.\n_START_SECTION_\nApp Start Contest\n_START_PARAGRAPH_\nApp Start Contest je edukativno natjecanje u izradi mobilnih i web aplikacija. \xc4\x8clanovi tima, kao organizatori, imaju priliku biti dio ICT sektora u Hrvatskoj.\n_START_SECTION_\nCase Study Competition\n_START_PARAGRAPH_\nTim studentima nudi mogu\xc4\x87nost sudjelovanja u organizaciji natjecanja kojem je cilj spojiti gospodarsku i akademsku zajednicu na obostrano zadovoljstvo. Glavni zadatak \xc4\x8dlanova tima je biti dobra i kvalitetna poveznica izme\xc4\x91u sudionika i partnera te organizacija i osmi\xc5\xa1ljavanje svih aktivnosti vezanih uz projekt.\n_START_SECTION_\nElektroboj\n_START_PARAGRAPH_\nElektroboj je jedinstveno natjecanje u izradi prakti\xc4\x8dnih rje\xc5\xa1enja iz podru\xc4\x8dja elektrotehnike. Tim okuplja ambiciozne i poduzetne studente koji organiziraju natjecanje, te brojna predavanja i radionice u sklopu natjecanja.\n_START_SECTION_\nMoot Court Croatia\n_START_PARAGRAPH_\nMCC tim bavi se organizacijom i provedbom Moot Court Croatia, natjecanja u obliku simuliranog su\xc4\x91enja u kojem timovi studenata, uz pomo\xc4\x87 mentora, pronalaze najbolja rje\xc5\xa1enja za zadani hipotetski pravni slu\xc4\x8daj. Tim organizira i koordinira sve aspekte natjecanja od promocije i prijava studenata sa svih pravnih fakulteta u RH do same zavr\xc5\xa1nice.\n_START_SECTION_\nMozgalo\n_START_PARAGRAPH_\nMozgalo je tim koji \xc4\x8dini skup studenata zainteresiranih za Big Data, data mining i prediktivnu analizu koji organiziraju natjecanje Mozgalo . Pojmovi  kao \xc5\xa1to su Big Data, data mining i sl. odnose se na pronala\xc5\xbeenje korisnih informacija iz velikih koli\xc4\x8dina podataka pomo\xc4\x87u tehnika strojnog u\xc4\x8denja, statisti\xc4\x8dkih metoda i analiti\xc4\x8dkog razmi\xc5\xa1ljanja.\n_START_SECTION_\nSmartup\n_START_PARAGRAPH_\n\xc4\x8clanovi organizacijskog tima Smartup natjecanja bave se event managmentom, marketingom vizualnim komunikacijama i poslovnom korespondencijom, a sve u svrhu \xc5\xa1to bolje promocije samog natjecanja me\xc4\x91u studentskom populacijom, poslodavcima i \xc4\x8dlanovima akademske zajednice. Smartup je edukativno natjecanje u kojem se studenti natje\xc4\x8du u razvoju poslovne ideje.\n_START_SECTION_\nVizionar\n_START_PARAGRAPH_\n\xc4\x8clanovi tima organiziraju Vizionar, najve\xc4\x87e studentsko natjecanje u dizajnu namijenjeno ne samo profesionalcima, nego i amaterima, svima kreativnog duha. Kroz provedbu natjecanja, \xc4\x8dlanovi tima stje\xc4\x8du iskustvo u organizaciji projekata, razvijaju svoje komunikacijske vje\xc5\xa1tine kroz komunikaciju sa studentima i partnerskim poduze\xc4\x87ima te sura\xc4\x91uju s predstavnicima najuglednijih agencija za ogla\xc5\xa1avanje u Hrvatskoj.\n_START_SECTION_\nEvent management\n_START_PARAGRAPH_\nOvaj tim ima \xc5\xa1iroko podru\xc4\x8dje rada: od kontaktiranja sponzora, pisanja govora do pronalaska prostora i voditelja doga\xc4\x91aja. \xc4\x8clanovi svoju kreativnu stranu mogu izraziti osmi\xc5\xa1ljavajem i izradom dekoracija za ure\xc4\x91enje prostora. Osim organiziraja doga\xc4\x91aja za druge timove u Udruzi, tim za Event Mangement organizira i svoja dva samostalna eventa te \xc4\x8dlanovi imaju priliku nau\xc4\x8diti organizirati  veliki doga\xc4\x91aj, od po\xc4\x8detka do kraja.\n_START_SECTION_\nOdnosi s javno\xc5\xa1\xc4\x87u (PR)\n_START_PARAGRAPH_\nOdnosi s javno\xc5\xa1\xc4\x87u je tim koji se bavi vanjskom i unutarnjom komunikacijom u eSTUDENTu. Unutarnja komunikacija obuhva\xc4\x87a sve timove i njihove projekte, kao i organizaciju komunikacije izme\xc4\x91u svih sastavnica Udruge. Vanjska komunikacija tima za odnose s javno\xc5\xa1\xc4\x87u uklju\xc4\x8duje cjelokupnu zajednicu studenata, suradnika i poslovnih partnera.\n_START_SECTION_\nSkupina starter\n_START_PARAGRAPH_\nIzlet na budu\xc4\x87e radno mjesto_NEWLINE_Tim radi na nekoliko projekata kojima je cilj povezivanje studenata i budu\xc4\x87ih poslodavaca. \xc4\x8clanovi imaju priliku pobolj\xc5\xa1ati svoje poslovne vje\xc5\xa1tine kroz organizaciju Izleta na budu\xc4\x87e radno mjesto. Tijekom godine posjeti se organiiziraju u neke od najpo\xc5\xbeeljnijih hrvatskih poduze\xc4\x87a kako bi studente upoznali s radnim okru\xc5\xbeenjem, atmosferom i radnim zadacima koji ih tamo o\xc4\x8dekuju. Jedan od glavnih projekata je i Business Matchmaker na kojem presti\xc5\xbena poduze\xc4\x87a daju \xc5\xa1ansu studentima da im se predstave u par minuta i steknu iskustvo poslovnog intervjua. Kroz takav projekt \xc4\x8dlanovi u\xc4\x8de implementirati svoje ideje te se suo\xc4\x8diti s  izazovima u organizaciji projekta.\n_START_SECTION_\nStarter sustav\n_START_PARAGRAPH_\nKroz interaktivne radionice \xc4\x8dlanovi usvajaju znanja koja koriste  tijekom cijele godine, izravno komuniciraju s vi\xc5\xa1e od sto poduze\xc4\x87a koja na dnevno bazi \xc5\xa1alju oglase za posao, konferencije, stipendije te edukativne radionice koji se kroz Starter sustav prosljeuju dirktno zainteresiranim studentima._NEWLINE_Zlatni indeks_NEWLINE_Studentska populacija nagra\xc4\x91uje poduze\xc4\x87a koja ulaganjem svog truda, novca i vremena kontinuirano doprinose stvaranju budu\xc4\x87ih karijera mnogih studenata. Poslovnu komunikaciju, dogovaranje partnerstva i samo organiziranje ceremonije \xc4\x8dlanovi tima u\xc4\x8de, a zatim vrlo brzo i primijenjuju u konkretnim situacijama. Spomenuta ceremonija je, uz Dan povjerenstva, kona\xc4\x8dni rezultat rada tima tijekom gotovo cijele godine. Usporedno uz organizaciju Zlatnog indeksa tim se bavi i izradom Starter priru\xc4\x8dnika za zapo\xc5\xa1ljavanje.\n_START_SECTION_\nProjekti eSTUDENTa\n_START_PARAGRAPH_\nU okviru udruge, na inicijativu studenata, pokrenuto je vi\xc5\xa1e uspje\xc5\xa1nih projekata.\n_START_SECTION_\nIzlet na budu\xc4\x87e radno mjesto (IBRM)\n_START_PARAGRAPH_\nIzlet na budu\xc4\x87e radno mjesto omogu\xc4\x87uje dru\xc5\xbeenje s potencijalnim poslodavcem._NEWLINE_Namijenjeno je onima koji se pitaju kako izgleda prosje\xc4\x8dan dan zaposlenika u njihovom poduze\xc4\x87u iz snova i \xc5\xa1to oni o\xc4\x8dekuju od svog idealnog kandidata, onima koji \xc5\xbeele ostaviti dobar dojam na poslodavca ve\xc4\x87 za vrijeme studiranja. Studenti imaju priliku saznati sve \xc5\xa1to ih zanima na licu mjesta, u poduze\xc4\x87u i to od poduze\xc4\x87a. Zaposlenici \xc4\x87e im do\xc4\x8darati svakodnevnu radnu atmosferu, a njihovo iskustvo pomo\xc4\x87i \xc4\x87e im u daljnjem studentskom \xc5\xbeivotu, ali i kasnije.\n_START_SECTION_\nStarter konferencija\n_START_PARAGRAPH_\nStarter konferencija vode\xc4\x87a je studentska konferencija o zapo\xc5\xa1ljavanju mladih. Ve\xc4\x87 dugi niz godina, eSTUDENT okuplja predstavnike ljudskih potencijala vode\xc4\x87ih poduze\xc4\x87a u Republici Hrvatskoj kako bi svim zainteresiranim studentima prenijeli prakti\xc4\x8dna znanja i uputili ih kako se \xc5\xa1to bolje pripremiti za tr\xc5\xbei\xc5\xa1te rada._NEWLINE_Konferencija se organizira na svim ve\xc4\x87im sastavnicama Sveu\xc4\x8dili\xc5\xa1ta u Zagrebu i uklju\xc4\x8duje sve industrije. Izrazito je interaktivnog karaktera, omogu\xc4\x87uje studentima da odgovore na sva pitanja dobiju na licu mjesta te osobno upoznaju ljude koji \xc4\x87e ih sutra intervjuirati._NEWLINE_Starter Subota _NEWLINE_Starter Subota projekt je uz kojega nastojimo u jednome danu, kroz interaktivne radionice izrade \xc5\xbeivotopisa, selekcijskog testiranja te selekcijskog intervjua, predstaviti studentima \xc5\xa1to je sve potrebno prilikom stupanja na tr\xc5\xbei\xc5\xa1te rada te na koji na\xc4\x8din se istaknuti me\xc4\x91u ostalim kandidatima. Kako osigurati da tvoj CV ne bude ba\xc4\x8den u kantu za sme\xc4\x87e? Saznaj na starter suboti! Detalji \xc4\x8dine razliku, a mi \xc4\x87emo ti pomo\xc4\x87i da presude u tvoju korist!\n_START_SECTION_\nStarter sustav\n_START_PARAGRAPH_\nNajsuvremenija tehnolo\xc5\xa1ka i programerska rje\xc5\xa1enja omogu\xc4\x87ila su nam da svakom studentu koji tra\xc5\xbei praksu, pripravni\xc5\xa1tvo ili zaposlenje ponudu za posao po\xc5\xa1aljemo direktno u elektronski sandu\xc4\x8di\xc4\x87._NEWLINE_Za razliku od klasi\xc4\x8dnog student servisa gdje studenti tra\xc5\xbee posao, prijavom u Starter sustav posao pronalazi studente! Prijava na Starter je besplatna, brza i jednostavna, a pru\xc5\xbea izravan pristup odli\xc4\x8dnim poslovima, praksama i stipendijama. _NEWLINE_Starter priru\xc4\x8dnik _NEWLINE_U svrhu \xc5\xa1to bolje pripreme studenata za tr\xc5\xbei\xc5\xa1te rada, eSTUDENT krajem svake akademske godine izdaje Starter priru\xc4\x8dnik koji sadr\xc5\xbei mno\xc5\xa1tvo profesionalnih savjeta i trikova kako \xc5\xa1to bolje napisati \xc5\xbeivotopis, kako se pripremiti za intervju te kako dobiti posao iz snova! Starter priru\xc4\x8dnik  bavi se aktualnim temama i prati najnovije trendove na tr\xc5\xbei\xc5\xa1tu rada. U Priru\xc4\x8dniku je predvi\xc4\x91eno i podru\xc4\x8dje u kojem po\xc5\xbeeljni poslodavci imaju priliku predstaviti svoje poduze\xc4\x87e i re\xc4\x87i najva\xc5\xbenije o svom selekcijskom procesu i mogu\xc4\x87nostima rasta koje pru\xc5\xbeaju.\n_START_SECTION_\nZlatni indeks\n_START_PARAGRAPH_\nZlatni indeks  je projekt u kojem poduze\xc4\x87a koja su pridonijela kvalitetnijem studentskom \xc5\xbeivotu, obrazovanju i stru\xc4\x8dnom usavr\xc5\xa1avanju studenata, bivaju nagra\xc4\x91ena jedinstvenom nagradom na podru\xc4\x8dju Republike Hrvatske, ali i \xc5\xa1ire. Nagradu dobivaju poduze\xc4\x87a koja aktivno sudjeluju u \xc5\xbeivotu studenata te su svojim sredstvima omogu\xc4\x87ila kvalitetnije obrazovanje i povezivanje studenata sa stvarnom praksom i poslovnim svijetom._NEWLINE_Ocjenjivanje poduze\xc4\x87a vr\xc5\xa1i se od strane samih studenata, a glavni cilj ovog projekta je poticanje ve\xc4\x87e prisutnosti poduze\xc4\x87a i institucija u studentskom \xc5\xbeivotu kako bi se u budu\xc4\x87nosti podigla razina standarda studiranja._NEWLINE_Financial Week_NEWLINE_Financial Week tjedan je prikazivanja zabavne strane financija! Ovo je projekt edukativnog karaktera koji kroz neuobi\xc4\x8dajenu prizmu prikazuje sve ono \xc5\xa1to (ne) znamo o financijama. Posjeti institucijama koje su povezane uz ovaj sektor omogu\xc4\x87avaju izravan uvid u svakodnevnicu njihovog posla!\n_START_SECTION_\nKopa\xc4\x8dka solidarnosti\n_START_PARAGRAPH_\nKopa\xc4\x8dka solidarnosti humanitarni je malonogometni turnir potaknut od strane studenata koji su svojim primjerom i aktivnim zalaganjem \xc5\xbeeljeli doprinijeti izgradnji osvje\xc5\xa1tenijeg dru\xc5\xa1tva. Svrha projekta je kroz sportske aktivnosti ukazati na potrebe djece i mladih u dru\xc5\xa1tvu te na taj na\xc4\x8din pobolj\xc5\xa1ati kvalitetu obrazovanja kako bi svako dijete imalo mogu\xc4\x87nost ostvariti svoje potencijale.\n_START_SECTION_\nNepotrebno je nekome potrebno\n_START_PARAGRAPH_\nNepotrebno je nekome potrebno je projekt humanitarnog karaktera \xc4\x8diji je cilj prikupiti materijalne potrep\xc5\xa1tine od onih kojima vi\xc5\xa1e nisu potrebne i donirati ih domovima i udrugama koji trebaju pomo\xc4\x87. Prikupljanje stvari odvija se tijekom o\xc5\xbeujka svake godine na nekoliko fakulteta, a osim studenata pozvani su da daruju i \xc5\xa1ira javnost i partneri.\n_START_SECTION_\nMozak voli zdravo\n_START_PARAGRAPH_\nMozak voli zdravo posve\xc4\x87en je popularizaciji pravilne prehrane i zdravog na\xc4\x8dina \xc5\xbeivota. Kroz edukativne radionice, stru\xc4\x8dna predavanja i natjecanje, mladima su na kreativan na\xc4\x8din predo\xc4\x8dene sve pogodnosti pravilne prehrane, redovite tjelesne aktivnosti i, iznimno va\xc5\xbene, motivacije. Jednako tako, mladi mogu ste\xc4\x87i i uvid u jednostavnost zdravog \xc5\xbeivljenja unato\xc4\x8d svim fakultetskim obvezama. Kroz natjecanje se pobu\xc4\x91uje natjecateljski duh u kojem sudionici mogu odmjeriti i svoje kulinarske vje\xc5\xa1tine u pripremi zdravih i brzih studentskih obroka. Cijeli projekt vo\xc4\x91en je u suradnji sa stru\xc4\x8dnjacima iz doti\xc4\x8dnog podru\xc4\x8dja.\n_START_SECTION_\nVodi\xc4\x8d za bruco\xc5\xa1e\n_START_PARAGRAPH_\nVodi\xc4\x8d za bruco\xc5\xa1e priru\xc4\x8dnik je i aplikacija koja olak\xc5\xa1ava snala\xc5\xbeanje u studentskom \xc5\xbeivotu kroz brojne savjete o svemu s \xc4\x8dime se novi, ali i stari studenti mogu susresti u toj fazi \xc5\xbeivota kako bi se mogli koncentrirati na ono najva\xc5\xbenije \xe2\x80\x93 studiranje!\n_START_SECTION_\nZnanost za sve\n_START_PARAGRAPH_\nZnanost za sve projekt je koji obuhva\xc4\x87a ideje studenata s raznih fakulteta sa zajedni\xc4\x8dkim ciljem: svoju ljubav za znanost prenijeti mla\xc4\x91im generacijama na zabavan i zanimljiv na\xc4\x8din. U obliku edukativnih radionica koje osmi\xc5\xa1ljavaju, organiziraju i vode studenti, projekt se odvija po brojnim \xc5\xa1kolama i vrti\xc4\x87ima u Zagrebu i okolici te na znanstvenim festivalima diljem Hrvatske. Cilj radionica je potaknuti u\xc4\x8denje i djelovanje u STEM polju \xe2\x80\x93 zanimanja i znanja iz podru\xc4\x8dja znanosti, tehnologije, in\xc5\xbeenjerstva i matematike.\n_START_SECTION_\nApp Start Contest\n_START_PARAGRAPH_\nApp Start Contest je vode\xc4\x87e studentsko natjecanje u Republici Hrvatskoj u izradi mobilnih i web aplikacija. Svake godine ASC okuplja \xc5\xa1iroku zajednicu studenata razli\xc4\x8ditih interesa, od kojih su najzastupljeniji studenti programskog in\xc5\xbeinjerstva, grafi\xc4\x8dkog dizajna i ekonomije koji se u naj\xc4\x8de\xc5\xa1\xc4\x87e multidisciplinarnom timu brinu za tehni\xc4\x8dki, poslovni i vizualni aspekt svog rje\xc5\xa1enja._NEWLINE_Studenti dobivaju priliku pokazati svoju kreativnost i znanje, a tijekom cijelog procesa razvoja projekta podr\xc5\xbeavaju ih i savjetuju mentori i predstavnici poduze\xc4\x87a._NEWLINE_Fakultet elektrotehnike i ra\xc4\x8dunarstva prepoznao je kvalitete ovog natjecanja te mu dodijelio status vje\xc5\xa1tine pod nazivom \xe2\x80\x9cNatjecanje u izradi aplikacija za pokretne ure\xc4\x91aje\xe2\x80\x9d kroz koju studenti mogu osvojiti 4 ECTS boda ako ispune propisane zahtjeve._NEWLINE_Natjecanje obiluje brojim edukativnim i zabavnim doga\xc4\x91ajima \xc5\xa1to je idealna prilika za povezivanje studenata i partnerskih poduze\xc4\x87a. Brojni natjecatelji su upravo sudjelovanjem na App Start Contestu prona\xc5\xa1li svoje prvo zaposlenje ili praksu, investitora za svoj startup ili upoznali druge iznimno nadarene studente s kojima danas imaju uspje\xc5\xa1ne tvrtke na svim kontinentima.\n_START_SECTION_\nCase Study Competition\n_START_PARAGRAPH_\nCase Study Competition je vode\xc4\x87e regionalno natjecanje u rje\xc5\xa1avanju stvarnih poslovnih slu\xc4\x8dajeva namijenjeno studentima razli\xc4\x8ditih podru\xc4\x8dja interesa. Studenti dobivaju priliku pokazati svoja znanja, ideje i mogu\xc4\x87nosti pred najboljim hrvatskim poduze\xc4\x87ima kao potencijalnim budu\xc4\x87im poslodavcima i za to bivaju bogato nagra\xc4\x91eni.\n_START_SECTION_\nElektroboj\n_START_PARAGRAPH_\nElektroboj je edukativno studentsko natjecanje na kojem se izra\xc4\x91uju sklopovska i programska rje\xc5\xa1enja na popularnim platformama iz podru\xc4\x8dja elektrotehnike._NEWLINE_Cilj natjecanja je potaknuti studente na samostalan rad i u\xc4\x8denje o izradi elektroni\xc4\x8dkih sklopova izvan okvira nastave te razvoj svoje kreativnosti i tehni\xc4\x8dke stru\xc4\x8dnosti. Studenti se educiraju kroz predavanja, radionice i mentorstvo te se imaju prilike dokazati pred predstavnicima poduze\xc4\x87a. Studenti se prijavljuju na natjecanje u timovima i zatim predaju tehni\xc4\x8dku dokumentaciju s opisom i planom izrade svog rje\xc5\xa1enja. Stru\xc4\x8dni \xc5\xbeiri ocjenuje i odobrava odre\xc4\x91eni broj dokumentacija timova koji zatim prolaze u drugi krug natjecanja u kojem se izra\xc4\x91uju, uz dodijeljeni bud\xc5\xbeet, izra\xc4\x91uju rje\xc5\xa1enja. U finalu natjecanja bira se najbolje rje\xc5\xa1enje, tj. pobjedni\xc4\x8dki tim koji osvaja bogatu nagradu.\n_START_SECTION_\nMoot Court Croatia\n_START_PARAGRAPH_\nMOOT COURT CROATIA je natjecanje u obliku simuliranog su\xc4\x91enja nastalo po uzoru na moot court natjecanja koja su iznimno popularna me\xc4\x91u studentima prava diljem svijeta. Predstavljaju izvrsnu priliku da studenti steknu vrijedna iskustva istra\xc5\xbeivanja slu\xc4\x8daja, pisanja podnesaka i sudjelovanja u raspravama pred sudom._NEWLINE_Kroz pripreme, natjecatelji stje\xc4\x8du vrijedno iskustvo rada u timu, istra\xc5\xbeivanja slu\xc4\x8daja, pisanja podnesaka i sudjelovanja u raspravama pred sudom._NEWLINE_Uz to, veliku vrijednost natjecanja \xc4\x8dini intenzivna uklju\xc4\x8denost profesora, asistenata, sudaca, odvjetnika te nekih od najboljih odvjetni\xc4\x8dkih ureda u Republici Hrvatskoj, koji su ujedno i partneri samoga natjecanja._NEWLINE_S obzirom na to, sudjelovanjem na Moot Court Croatia studenti imaju priliku povezati se sa studentima prava i pravnim stru\xc4\x8dnjacima iz cijele Hrvatske.\n_START_SECTION_\nMozgalo\n_START_PARAGRAPH_\nMozgalo je prvo i jedino studentsko natjecanje u Republici Hrvatskoj u dubinskoj analizi velikih koli\xc4\x8dina podataka i izradi Big Data rje\xc5\xa1enja._NEWLINE_Studenti kroz svoja rje\xc5\xa1enja pronalaze korisno znanje i informacije iz velikih koli\xc4\x8dina strukturiranih ili nestrukturiranih podataka. Pri tome koriste razli\xc4\x8dite statisti\xc4\x8dke metode te tehnike strojnog u\xc4\x8denja i umjetne inteligencije. Cilj Mozgala je poticanje studenata na analiti\xc4\x8dko razmi\xc5\xa1ljanje, predikciju te samostalno razvijanje kreativnih rje\xc5\xa1enja stvarnih problema uz pomo\xc4\x87 ra\xc4\x8dunalnih znanosti, statistike, ekonometrije te matematike. Studenti uz to razvijaju svoje komunikacijske i poslovne vje\xc5\xa1tine, timski rad te se povezuju s brojnim poduze\xc4\x87ima, prvenstveno iz IT i bankarskog sektora. Tijekom natjecanja odr\xc5\xbeavaju se edukacijska predavanja, radionice, a sudionicima je omogu\xc4\x87eno mentorstvo i online edukativni sadr\xc5\xbeaj. Sudjelovati mogu svi studenti hrvatskih sveu\xc4\x8dili\xc5\xa1ta i veleu\xc4\x8dili\xc5\xa1ta u timovima od 2 do 4 osobe._NEWLINE_Dubinska analiza podataka i prediktivni modeli su temelji uspje\xc5\xa1nog poslovanja poduze\xc4\x87a brojnih industrija te se podru\xc4\x8dje mo\xc5\xbee smatrati zanimanjem budu\xc4\x87nosti.\n_START_SECTION_\nSmartup\n_START_PARAGRAPH_\nSmartup je edukativno natjecanje u kojem se studenti natje\xc4\x8du u razvoju poslovne ideje. Glavni ciljevi natjecanja su promicanje poduzetni\xc5\xa1tva i poduzetni\xc4\x8dkog duha me\xc4\x91u studentskom populacijom i povezivanje proaktivnih mladih talenata s najpo\xc5\xbeeljnijim poduze\xc4\x87ima, potencijalnim poslodavcima ili investitorima._NEWLINE_Edukacije natjecatelja usmjerene su na Lean metodologiju jer bi ju Udruga htjela pribli\xc5\xbeiti studentskoj populaciji te im na taj na\xc4\x8din pomo\xc4\x87i u razvoju njihovih budu\xc4\x87ih startupova. Tijekom natjecanja studenti \xc4\x87e imati priliku pro\xc4\x87i kroz razne edukativne radionice i rad s mentorima koji \xc4\x87e im pomo\xc4\x87i u realizaciji njihove ideje. Najbolje timove o\xc4\x8dekuje primamljiv nagradni fond i prilika da budu primljeni u inkubator poduzetni\xc5\xa1tva.\n_START_SECTION_\nVizionar\n_START_PARAGRAPH_\nVizionar je najve\xc4\x87i projekt u Hrvatskoj organiziran kao natje\xc4\x8daj za dizajn namijenjen studentskoj populaciji._NEWLINE_Svrha Vizionara je educirati okolinu \xc5\xa1to je dobar i kvalitetan dizajn te povezati dizajnerski proces i poslovno razmi\xc5\xa1ljanje. Osim toga, svrha projekta je omogu\xc4\x87iti mladim profesionalcima da putem natje\xc4\x8daja poka\xc5\xbeu svoj talent i ste\xc4\x8dene vje\xc5\xa1tine te ih povezati s potencijalnim poslodavcima. Ciljevi  projekta su povezivanje studenata dru\xc5\xa1tvenih i umjetni\xc4\x8dkih usmjerenja, stvaranje referentnog mjesta za spajanje studenata, mladih profesionalaca i poduzetnika, promicanje dizajna kao elementa uspje\xc5\xa1nosti i prepoznatljivosti poduze\xc4\x87a, poticanje poduzetni\xc4\x8dkog duha i proaktivnosti te stvaranje najve\xc4\x87eg studentskog natjecanja iz podru\xc4\x8dja dizajna.'